וירג'יל סקוט וורד

וירג'יל סקוט וורד (; 19 במרץ 1916 — 16 בפברואר 2003) היה פרופסור אמריקני לחינוך, ממייסדי תוכנית החינוך למחוננים בארצות הברית. הראשון שתבע הפרדה (דִּיפֶרֶנְצְיַאצְיָה) בחינוך מחוננים, ודרש לבסס את הוראת המחוננים על שיטות מדעיות אקסיומטיות.

==קורות חייו==
נולד בעיר יוניון (Union, S.C)) שבדרום קרוליינה בארצות הברית ב-19 במרץ 1916, לג'ון לואיס (John Lewis) וביאטריס (Beatrice) סקוט וורד. התייתם מאימו בגיל צעיר וגדל בבית סבתו, וירג'יניה סקוט. במלחמת העולם השנייה שירת בחזית האירופית. את התואר הראשון סיים באוניברסיטת וופורד (Wafford College) ולקח חלק בסגל ההוראה. את התואר השני שלו סיים באוניברסיטת דיוק. את הדוקטורט עשה באוניברסיטת צפון קרוליינה בצ'ייפל היל. בשנת 1956 הגיע לאוניברסיטת וירג'יניה, שם לימד במשך 30 שנה בין השנים 1956 ועד 1986. 

בשנת 1963, בהזמנת המושל של צפון קרוליינה טארי סנפורד, הקים וורד בית ספר למחוננים, ראשון מסוגו בארצות הברית: "בית הספר של מושל צפון קרוליינה" (North Carolina Governor's School). בית הספר הציע נושאי לימוד מורחבים למחוננים, שלא היו מוכרים עד אז בבתי-הספר הרגילים, כמו מתמטיקה מורחבת, מדעי החברה, מדעי הרוח, מדעי הטבע, ריקוד, דרמה, סטטיסטיקה, כתיבה יצירתית ומוזיקה.

במהלך הקריירה שלו, כיהן כנשיא התאחדות בריאות הנפש בדרום קרולינה (South Carolina Mental Health), נשיא התאחדות המחוננים (Association of the Gifted) ונשיא התאחדות המחוננים הדרום מזרחית (Southeastern Association of th Gifted) בארצות הברית.

וורד האזין למוזיקה קלאסית (לווגנר ומאהלר) ולמוזיקת בלוז (לסאצ'מו וריי צ'ארלס). הוא ניגן על קלרינט והיה חלק מהתזמורת הפילהרמונית של דרום קרוליינה, הספרטנבורג (the Spartanburg).

היה נשוי לאלין מקנייל מווינסטון סאלם (Alyne McNeill Ward, of Winston-Salem). נולדו להם שתי בנות ובן - פטרישה וורד קפס (Patricia Ward Capps), רבקה ג'יי וורד (Rebecca J. Ward) וויליאם מ. וורד (William M. Ward). וורד נפטר בשרלוטסוויל, וירג'יניה, ארצות הברית ב-16 בפברואר 2003, בעקבות דלקת ריאות ואירוע לב.

==תרומה לתחום החינוך==
וורד היה חלוץ בתחום חינוך מחוננים. הוא גרס כי תלמידים בעלי יכולת אינטלקטואלית גבוהה במיוחד זקוקים לחינוך נפרד. הדגש ששם על דיפרנציאליות בחינוך היה רעיון חדש בתקופתו. חיבוריו בנושא השפיעו רבות על פיתוח תוכניות החינוך למחוננים ברחבי ארצות הברית. גישתו דגלה בהרחבת כל תחומי הידע באשר לחינוך מחוננים וכדרך חיים בכלל.

וורד האמין במבנה הדיפרנציאלי (בשונות ובגיוון) של הידע. הוא התעניין במדע, פילוסופיה, תאולוגיה, תאוריות חינוכיות, חינוך מחוננים ופסיכולוגיה התפתחותית. הוא סבר כי תוכניות חינוך צריכות להתבסס על מחקרים ותאוריות מתחום הפסיכולוגיה ההתפתחותית, לרבות עבודותיהם של רוברט הוויגהרסט (Robert Havighurst) וז'אן פיאז'ה. כן האמין שתוכניות אלו צריכות להתבסס על מדדים מחקריים כולל התפתחות הילד ואפיסטמולוגיה.

==תלמידים בולטים==
פרופ' וורד היה בקשר הדוק עם תלמידיו גם אחריי שסיימו את לימודיהם באוניברסיטת וירג'יניה. הוא ליווה, תמך ועודד כל אחד מתלמידיו להמשיך ולהתפתח אינטלקטואלית, ופעל לקדם אותם מקצועית. מבין תלמידיו הידועים: רוברט בראון (Robert Stanely Brown) - פרופ' לפסיכיאטריה קלינית בבית הספר לרפואה באוניברסיטת וירג'יניה; מוריס ד. פישר (Maurice D. Fisher) - עורך הירחון לחינוך מחוננים במנסס, וירג'יניה; ואו. אלן גיאניני (O. Allan Gianniny) - פרופ' לטכנולוגיה, תרבות ותקשורת באוניב' וירג'יניה.

תלמידו מוריס פישר הספיד אותו: "דר' וורד גרם לנו להרגיש 'מיוחדים'. הוא טיפח אותנו תוך שהוא דרש שנגיע מעבר לציפיות ולתנאים המוגבלים שלנו."

==חיבורים חשובים==
וורד חיבר וערך כ-50 ספרים ומאמרים בנושא הוראת מחוננים. כמו כן, ליווה והגיב לחיבוריהם של כל תלמידיו גם שנים אחרי שעזבו את ספסלי האוניברסיטה. בין חיבוריו החשובים:
*[http://www.worldcat.org/title/educating-the-gifted-an-axiomatic-approach/oclc/188309&referer=brief_results חינוך מחוננים, הגישה האקסיומטית]
*[http://www.worldcat.org/title/differential-education-for-the-gifted/oclc/7732680&referer=brief_results חינוך דיפרנציאלי למחוננים]
*[http://www.worldcat.org/title/gifted-education-exploratory-studies-of-theory-and-practice/oclc/10236418&referer=brief_results חינוך מחוננים: מחקרים על תאוריה ויישומה]
*[http://www.worldcat.org/title/lifelong-learning-and-the-politics-of-education/oclc/911520336&referer=brief_results למידה ארוכת טווח והפוליטיקה של הלמידה]
*[http://www.worldcat.org/title/epistemology-and-curriculum-explorations-toward-the-differentialeducation-of-gifted-youth/oclc/911468270&referer=brief_results אפיטימולוגיה ותוכנית לימודים: גילויים לכיוון חינוך דיפרנציאלי לנוער מחונן]

==לקריאה נוספת==
* ספרה של סוזאן אי. הנסון (Suzanna E. Henshonn) - "מאה שנים של תרומות לחינוך למחוננים" (A Century of Contribution to Gifted Education: Illuminating Lives) - יצא לאור בניו-יורק, בהוצאת רטלג', טיילור ובפרנסיס (Routledge, Taylor & Francis Group) בשנת 2014.

==קישורים חיצוניים==
* [http://www.worldcat.org/search?q=au%3AWard%2C+Virgil+S.&fq=ap%3A%22ward+virgil+s%22+%3E+ap%3A%22ward+virgil+s%22&dblist=638&start=21&qt=next_page וירג'יל סקוט וורד], באתר קטלוג הספרייה העולמית 
* [http://boards.ancestry.com/localities.northam.usa.states.northcarolina.counties.forsyth/7289/mb.ashx ביוגרפיה של וורד], באתר "Ancestry" 
* [http://www.giftededpress.com/GEPQSUMMER2003WEB.pdf הירחון לחינוך מחוננים "Gifted education Press Quarterly"] 

==הערות שוליים==

קטגוריה:אנשי חינוך אמריקאים
קטגוריה:סגל אוניברסיטת וירג'יניה
קטגוריה:מחוננות
קטגוריה:אמריקאים שנולדו ב-1916
קטגוריה:אמריקאים שנפטרו ב-2003